Medicine (značka odevov)

Medicine je značka oblečenia, ktorá patrí spoločnosti BrandBQ Sp. z o.o. so sídlom v Krakove (Poľsko). Bola založená v roku 2013 Krzysztofom a Arkadiuszom Bajołkovcami. 

Značka predáva svoje produkty na poľskom, slovenskom a českom trhu, pričom ponúka oblečenie, doplnky a bytové dekorácie. Prítomnosť značky na slovenskom a českom trhu je súčasťou medzinárodnej expanzie Medicine. Na Slovensku pôsobí od roku 2022 a v Česku od roku 2023.

V roku 2025 spoločnosť vlastní 122 predajní na poľskom, slovenskom a českom trhu, pričom zamestnáva viac ako 1 000 ľudí. Na Slovensku sa nachádza 7 predajní a v Česku 11. Spoločnosť spolupracuje s umelcami a grafikmi, vytvárajúc kolekcie inšpirované umením a kultúrou. Dizajny čerpajú inšpiráciu z umeleckých motívov.

 História 
V prvom roku založenia Medicine začala značka spolupracovať s Tomkiem Sadurskim, ktorý vytvoril 12 grafík inšpirovaných cestovaním a exotickými symbolmi. V nasledujúcich rokoch Medicine spolupracovala s umelcami, ako sú Barbora Idesová, Dawid Ryski, Beata Śliwińska (BARRAKUZ), Veronika Blyzniuchenko, Olaf Hajek, Maria Prymachenko či Jane Tattersfield.

V roku 2015 značka spustila platformu Art Bank, ktorá umožňuje umelcom prezentovať svoje práce. V roku 2022 vznikla kolekcia Tattoo Art, ktorá spájala umenie tetovania s módou.

náhľad|Krajiny, v ktorých pôsobí spoločnosť Medicine
V roku 2019 debutovala kolekcia Eviva l’Arte, inšpirovaná klasickými umeleckými dielami, vrátane prác Alfonsa Muchu, Egona Schieleho, Gustava Klimta, van Gogha, Moneta, Degasa, Gauguina, Botticelliho, Durera, Bruegela a Boscha.

V roku 2021 značka uviedla kolekciu Home, ktorá zahŕňa textílie, dekorácie a doplnky do interiérov. Projekty sú vytvárané v spolupráci s umelcami a kolekcia čerpá z klasických a moderných trendov.

V roku 2022, po ruskej invázii na Ukrajinu, bola značna „Wear Medicine“ spoločnosti BrandBQ zaradená na zoznam firiem, ktoré zostali pôsobiť na ruskom trhu, vydávaný Yale School of Management (súčasť Yale University). Už v júni 2022 však bola uvádzaná v sekcii spoločností, ktoré úplne zastavujú angažovanie alebo opúšťajú Rusko.

Od roku 2023 značka organizuje charitatívnu akciu Štýlový miláčik na Slovensku a od roku 2024 aj v Česku. V rámci týchto aktivít sú príjmy zo zimnej kolekcie pre zvieratá čiastočne venované na charitatívne účely.

V apríli 2025 značka spustila mobilnú aplikáciu pre slovenský a český trh, ktorá je k dispozícii v App Store a Google Play.

 Ocenenia 
 2023: nominácia v súťaži CEE Retail Awards: Retailer of the Year a Innovation in Ecommerce.

 Špeciálne projekty 
Medicine sa angažuje v umeleckých a kultúrnych projektoch ako sú festivaly, napríklad Festival Pohoda alebo Biela Noc, a tiež realizuje umelecký projekt Murály, v rámci ktorého vzniklo už niekoľko realizácií na stenách budov v Poľsku. Ide o iniciatívu, ktorá má za cieľ spojiť módu s pouličným umením.

Projekt Murály V rámci projektu Murály vznikli doteraz napríklad:

 mural „Wild City“ v Krakove,
 mural „Carmen. Láska je vzdorovitý vták“ od Mikołaja Rejsa v Krakove,
 mural „Black Pearl“ Natálie Rak v Krakove,
 mural „Úsmev Mony Lisy“ Beaty Śliwińskej Barrakuz vo Varšave,
 mural na krakovskom Kazimierzi,
 mural s obrazom Jerzego Nowosielského v Krakove,
 mural venovaný tvorbe Wisławy Szymborskej v Krakove,
 mural „Pohyb a voda“ v Gdansku,
 mural inšpirovaný básňou Czesława Miłosza „Bežia“ v Krakove,
 murály v Małopolskom Centre Vedy Cogiteon v Krakove.

 Referencie 

 Externé odkazy 
 wearmedicine.sk – oficiálny web pre slovenský trh
 wearmedicine.com – oficiálny web pre poľský trh

Kategória:Podniky v Poľsku
Kategória:Obchodné značky
Kategória:Módne spoločnosti